gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7419, del 09-12-2014 (2014/11523)

Resolució de 26 de novembre de 2014, de la Direcció General de Transports i Logística, per la qual s'aprova inicialment i se sotmet al tràmit d'informació pública i institucional el projecte de servici públic de transport de viatgers de Metrorbital CVV-260.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7419

Data del DOGV
:   09-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11659


Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Resolució de 26 de novembre de 2014, de la Direcció General de Transports i Logística, per la qual s'aprova inicialment i se sotmet al tràmit d'informació pública i institucional el projecte de servici públic de transport de viatgers de Metrorbital CVV-260. [2014/11547]  
Mitjançant la Resolució de 26 de novembre de 2014, el director general de Transports i Logística de la Conselleria d'Infraestructures, Territori i Medi Ambient, en virtut de les atribucions delegades per la Resolució d'1 d'agost de 2014, de la consellera, resol:  
  
Primer  
Aprovar inicialment el projecte de servici públic de transport de viatgers Metrorbital CVV-260.  
  
Segon  
Remetre el projecte a les administracions i als operadors que puguen resultar afectats per a l'emissió d'un informe o una formulació d'observacions, i sotmetre'l al tràmit d'informació pública, d'acord amb el que disposa l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a l'efecte de la presentació d'observacions sobre l'estructura, l'organització i les condicions d'operació del servici de transport públic.  
  
El termini per a la presentació d'observacions serà de 30 dies a comptar des de l'endemà de la seua publicació en el Diari Oficial de la Comunitat Valenciana.  
Llocs d'exposició  
Adreça d'Internet:  
?http://www.citma.gva.es/web/transportes/proy-inf-publica0>.  
Locals de la Conselleria d'Infraestructures, Territori i Medi Ambient de la ciutat administrativa 9 d'Octubre, torre 1, carrer de Castán Tobeñas, número 77, planta novena, 46959 València.  
  
Contra esta resolució, que no posa fi a la via administrativa, podrà interposar-se un recurs d'alçada davant del secretari autonòmic d'Infraestructures, Territori i Medi Ambient en el termini d'un mes a comptar des de l'endemà de la seua publicació, d'acord amb el que establix l'article 107.1 en relació amb els articles 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, sense perjuí que s'utilitze qualsevol altra via que es considere oportuna.  
  
  
València, 26 de novembre de 2014.- El director general de Transports i Logística: Carlos J. Eleno Carretero.
Diari Oficial de la Generalitat Valenciana


Sumari del DOGV 7416, del 03-12-2014 (2014/10596)

Notificació de la interlocutòria dictada en el procediment de reconeixement de sentència estrangera número 876/2011.
--------------------------------------------------------------------------------------------------------------------

### Dades del document

Número de DOGV
:   7416

Data del DOGV
:   03-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10738


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la interlocutòria dictada en el procediment de reconeixement de sentència estrangera número 876/2011. [2014/10641]  
Assumpte civil 000876/2011  
Pedro Moya Donate, secretari del Jutjat de Primera Instància número 7 de Castelló de la Plana, que en el juí a què es fa referència s'ha dictat la resolució l'encapçalament i part resolutiva de la qual és el següent:  
  
«Castelló de la Plana, 26 de novembre de 2014  
Fets  
Primer. La procuradora Bernat Alarcón, en la representació que té acreditada de María del Rocío Torres Espinosa, va presentar una sol·licitud de reconeixement de la sentència dictada pel Jutjat Familiar de Zumpango, Estat de Mèxic, el 24 de juny de 2009, sobre el divorci de la seua representada i José Manuel Muñiz Ruiz.  
Dispositiva  
En atenció al que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, disposa reconéixer l'eficàcia a Espanya de la sentència de divorci de José Manuel Muñoz Ruiz i María del Rocío Torres Espinosa, dictada pel Jutjat Familiar de Primera Instància de Zumpango, estat de Mèxic, en l'expedient número 53/2009.  
Notifiqueu esta resolució a les parts i al ministeri fiscal, i feu-los saber que no s'hi pot interposar cap recurs.  
Una vegada notificada, remeteu un exhort al Registre Civil de Castelló de la Plana, per a anotar el divorci al marge de la certificació de matrimoni dels litigants.  
Esta és la interlocutòria que ordene i firme.»  
I, perquè servisca de notificació al demandat, José Manuel Muñiz Ruiz, expedisc este edicte.  
  
Castelló de la Plana, 26 de novembre de 2014.- El secretari judicial: Pedro Moya Donate.
Diari Oficial de la Generalitat Valenciana


Sumari del DOGV 7338, del 13-08-2014 (2014/7467)

Notificació de la sentència dictada en el procediment ordinari número 1521/2012.
--------------------------------------------------------------------------------

### Dades del document

Número de DOGV
:   7338

Data del DOGV
:   13-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7467


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el procediment ordinari número 1521/2012. [2014/7467]  
En el procediment ordinari 1521/2012, seguit en este Jutjat a instàncies d'Estación de Servicios Miguel Pi, SL, representada per M.ª Elisa Pascual Casanova, contra José Hernández Gisbert, s'ha dictat la sentència número 203/2013, que, literalment, diu com seguix:  
  
«Estime la demanda formulada per a la procurada la senyora Pascual, en nom i representació de la mercantil Estación de Servicios Miguel Pi, SL, contra José Hernández Gisbert, declarat en rebel·lia, i condemne al referit demandat a pagar a l'actora la quantitat de 43.362 euros, més els interessos legals, així com el pagament de les costes.  
  
Contra la present resolució es pot interposar un recurs d'apel·lació davant l'Audiència Provincial de València (art. 455 LECn).  
Esta és la meua sentència, de la qual es portarà un certificat a les actuacions, que pronuncie, mane i firme.»  
  
I atés que el demandat, José Hernández Gisbert, es troba en parador desconegut, expedisc este edicte a fi que li valga de notificació de forma deguda.  
  
Torrent, 7 de juliol de 2014.- La secretària judicial: Vicenta María Casany Arandiga.
Diari Oficial de la Generalitat Valenciana


Sumari del DOGV 7363, del 18-09-2014 (2014/8440)

Notificació de la sentència dictada en el procediment ordinari número 335/2013.
-------------------------------------------------------------------------------

### Dades del document

Número de DOGV
:   7363

Data del DOGV
:   18-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8440


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el procediment ordinari número 335/2013. [2014/8440]  
Fernando Puig Gómez, secretari del Jutjat de Primera Instància i Instrucció número 2 de Moncada, faig saber que en el procediment ordinari 335/2013 s'ha dictat la resolució que, literalment, és com seguix:  
  
«Dispositiva  
Estime parcialment la demanda interposada per BMW Bank, GMBH, contra Instalaciones Alcaide, SL, i contra l'herència jacent de José Alcaide Salmerón, i condemne els demandats de forma solidària a pagar a l'actora la quantitat de 23.308,94 euros, més els interessos reportats al 6,75 per cent des del 19 de desembre de 2008 fins a fer-ne el pagament complet, així com les costes processals.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).»  
I com a conseqüència del parador ignorat d'Instalaciones Alcaide, SL, estenc este edicte perquè servisca de cèdula de notificació.  
  
Moncada, 31 de juliol de 2014.- El secretari judicial: Fernando Puig Gómez.
Diari Oficial de la Generalitat Valenciana


Sumari del DOGV 7432, del 29-12-2014 (2014/11843)

Notificació de resolució de recurs d'alçada. Expedient sancionador número 462002SAT000111 i altres.
---------------------------------------------------------------------------------------------------

### Dades del document

Número de DOGV
:   7432

Data del DOGV
:   29-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11782


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de recurs d'alçada. Expedient sancionador número 462002SAT000111 i altres. [2014/11334]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del Jutjat del Social competent territorialment (articles 10.4 i 69 de la Llei 36/2011, de 10 d'octubre, reguladora de la jurisdicció social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 16 de desembre de 2014.- El director general de Treball: Felipe Codina Bellés.
Diari Oficial de la Generalitat Valenciana


Sumari del DOGV 7391, del 29-10-2014 (2014/9792)

Notificació en matèria d'acolliments. Expedient 12/270/1999.
------------------------------------------------------------

### Dades del document

Número de DOGV
:   7391

Data del DOGV
:   29-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9792


Organisme emissor
:   Conselleria de Benestar Social

Tipus de document
:   Anunci

Notificació en matèria d'acolliments. Expedient 12/270/1999. [2014/9792]  
Per no haver-se pogut practicar a l'interessat les notificacions personals del tràmit d'audiència referent als expedients que a continuació s'indiquen, es procedix a la publicació d'un extracte d'este en el Diari Oficial de la Comunitat Valenciana, de conformitat amb allò que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 d'este text legal.  
Perquè l'interessat puga al·legar i presentar els documents i les justificacions que estime pertinents podrà comparéixer en el termini de 10 dies, des de la publicació d'este anunci en el Diari Oficial de la Comunitat Valenciana, en la seu de la Direcció Territorial de Benestar Social de Castelló, Secció de Família, situada en l'avinguda dels Germans Bou, número 81, de Castelló de la Plana, en horari de 09.00 a 14.00 hores.  
S'advertix expressament a l'interessat que, en el cas de no comparéixer en eixe termini, se li tindrà per decaigut en el seu dret a adduir al·legacions i aportar documents o justificacions.  
  
Expedient número 12/270/1999  
Persona interessada: Antonio Heredia Heredia.  
Últim domicili: carrer Francesc Ezquerrer, número 36, 2a, A, de Nules.  
Tràmit d'audiència relatiu a la instrucció del procediment administratiu, previ a la declaració de desemparament.  
  
Castelló de la Plana, 20 d'octubre de 2014.- La directora territorial de Benestar Social: María Pilar Badenas Escura.
Diari Oficial de la Generalitat Valenciana


Sumari del DOGV 7261, del 25-04-2014 (2014/3353)

Convocatòria del Programa ecoInnoCámaras d'ajudes públiques.
------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3353


Organisme emissor
:   Consell de Cambres Oficials de Comerç, Indústria i Navegació de la Comunitat Valenciana

Tipus de document
:   Convocatòria

Convocatòria del Programa ecoInnoCámaras d'ajudes públiques. [2014/3353]  
1. Context. El Consell de Cambres Oficials de Comerç, Indústria i Navegació de la Comunitat Valenciana, junt amb les cambres oficials de comerç, indústria, servicis i navegació d'Alcoi, Castelló, Orihuela i València, han obert, per mitjà de la corresponent convocatòria pública d'ajudes, el termini per a la presentació de sol·licituds de participació en el Programa ecoInnoCámaras, finançat pel Fons Europeu de Desenrotllament Regional (FEDER) (80 %) i per les cambres de comerç (20 %).  
  
2. Objecte. El programa permet a l'empresa el desenrotllament subvencionat de «plans de suport a la innovació sostenible», per a la incorporació de solucions innovadores en el camp del medi ambient i del desenrotllament sostenible en les seues estratègies d'actuació.  
  
L'empresa comptarà amb un assessor expert en innovació sostenible que la guiarà en el procés, i amb altres accions complementàries de reforç sobre les possibilitats de la innovació en el camp del medi ambient i desenrotllament sostenible, i el coneixement entre les pimes.  
  
Les convocatòries d'ajudes, publicades per les cambres de comerç per a les seues respectives demarcacions, així com el model de sol·licitud de participació, podran descarregar-se de les pàgines web següents:  
  
Alcoi: ?www.camaraalcoy.net-  
Castelló: ?www.camaracastellon.com-  
Orihuela: ?www.camaraorihuela.es-  
València: ?www.camaravalencia.com-  
  
València, 10 d'abril de 2014.- El president del Consell de Cambres Oficials de Comerç, Indústria i Navegació de la Comunitat Valenciana: José Vicente Morata Estragués.
Diari Oficial de la Generalitat Valenciana


Sumari del DOGV 7309, del 03-07-2014 (2014/6180)

Resolució de 30 de juny de 2014, del director general de Farmàcia i Productes Sanitaris, per la qual ordena l'enviament al Tribunal Superior de Justícia de la Comunitat Valenciana, Sala Contenciosa Administrativa, Secció 5, de l'expedient administratiu objecte del procediment ordinari número 5/000309/2014
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7309

Data del DOGV
:   03-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6180


Organisme emissor
:   Conselleria de Sanitat

Tipus de document
:   Resolució

Resolució de 30 de juny de 2014, del director general de Farmàcia i Productes Sanitaris, per la qual ordena l'enviament al Tribunal Superior de Justícia de la Comunitat Valenciana, Sala Contenciosa Administrativa, Secció 5, de l'expedient administratiu objecte del procediment ordinari número 5/000309/2014 [2014/6180]  
L'advocat de l'Estat ha interposat un recurs contenciós administratiu contra la desestimació presumpta de la Conselleria de Sanitat al requeriment de 14 de febrer de 2014, efectuat pel subsecretari de l'Interior, pel qual se sol·licitava que es procedira a la dispensació als interns penitenciaris de la triple teràpia per a l'hepatitis C.  
Este recurs és el procediment ordinari número 5/000309/2014 del Tribunal Superior de Justícia de la Comunitat Valenciana, Sala Contenciosa Administrativa, Secció 5.  
Per tant, resolc:  
Enviar l'expedient administratiu objecte del recurs, complet, foliat i acompanyat d'un índex dels documents que conté per mitjà de format digitalitzat en CDrom, al Tribunal Superior de Justícia de la Comunitat Valenciana, Sala Contenciosa Administrativa, Secció 5.  
  
També s'ha notificat esta resolució a quants apareixen interessats en l'expedient, per a citar-los perquè es personen en el procediment com a interessats, en el termini de nou dies, en els termes que preveu l'article 49.1 de la Llei 29/1998, de 13 de juliol, reguladora de la jurisdicció contenciosa administrativa. Se'ls ha fet saber que, si ho fan posteriorment, se'ls considerarà part per als procediments no preclosos i que, si no s'hi personen, els tràmits del procediment continuaran sense que hi haja lloc a practicar-los, en estrades o en qualsevol altra forma, notificacions de cap classe.  
  
València, 30 de juny de 2014.- El director general de Farmàcia i Productes Sanitaris: José Luis Trillo Mata.
Diari Oficial de la Generalitat Valenciana


Sumari del DOGV 7272, del 13-05-2014 (2014/4037)

Convocatòria d'Assemblea General ordinària.
-------------------------------------------

### Dades del document

Número de DOGV
:   7272

Data del DOGV
:   13-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4037


Organisme emissor
:   Caixa D’Estalvis i Mont de Pietat de Saragossa, Aragó i Rioja

Tipus de document
:   Convocatòria

Convocatòria d'Assemblea General ordinària. [2014/4037]  
En compliment d'allò acordat pel Consell d'Administració, en la sessió del dia 23 d'abril de 2014, es convoca els consellers generals de Caixa d'Estalvis i Mont de Pietat d'Ontinyent per a la celebració d'Assemblea General ordinària de l'esmentada entitat, que tindrà lloc dijous, dia 19 de juny de 2014, a les 20.00 hores, en la sala d'actes del Centre Cultural Caixa Ontinyent, al carrer de Gomis, número 3, de la ciutat d'Ontinyent, amb l'orde del dia que es detalla a continuació.  
  
En el cas que no hi haguera quòrum per a la seua celebració a l'hora assenyalada, l'Assemblea se celebrarà, en segona convocatòria, a les 21.00 hores del mateix dia, en el mateix lloc i amb el mateix orde del dia.  
Orde del dia  
1. Confecció de la llista d'assistents.  
2. Cessament de conseller general, en representació del grup d'empleats.  
3. Informe anual sobre remuneracions als membres del Consell d'Administració i de la Comissió de Control.  
4. Gestió del Consell d'Administració corresponent a l'exercici de 2013:  
a) Comptes anuals.  
b) Informe de gestió.  
c) Informe d'auditoria externa.  
5. Aplicació d'excedents del compte de pèrdues i guanys de 2013.  
  
6. Proposta del Consell d'Administració sobre obres socials:  
a) Liquidació de l'exercici de 2013.  
b) Pressupost per al 2014.  
7. Informe de la Comissió de Control.  
8. Nomenament d'auditors externs.  
9. Designació de dos interventors perquè, junt amb el president, aproven l'acta de la sessió.  
10. Precs i preguntes.  
  
La documentació relativa als punts que componen l'orde del dia es troba a disposició dels consellers generals en la seu central de la caixa, on podran examinar-la o demanar la seua entrega o enviament gratuït. En especial, es troben a la seua disposició els comptes anuals, amb l'informe de gestió i el d'auditoria externa, així com l'informe anual de Govern Corporatiu i l'informe anual sobre remuneracions als membres del Consell d'Administració i de la Comissió de Control, accessibles també a través de la pàgina web de l'entitat .  
  
  
Ontinyent, 6 de maig de 2014.- El president: Antonio Carbonell Tatay.
Diari Oficial de la Generalitat Valenciana


Sumari del DOGV 7243, del 28-03-2014 (2014/2372)

Notificació de la sentència dictada en el juí verbal número 1143/2012.
----------------------------------------------------------------------

### Dades del document

Número de DOGV
:   7243

Data del DOGV
:   28-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2372


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el juí verbal número 1143/2012. [2014/2372]  
Juí verbal 1143/2012-C  
En este procediment 1143/2012, seguit a instàncies d'Aquagest Levante, SA, contra l'herència jacent de Blas Parra Fernández, s'ha dictat la sentència que, literalment, diu així:  
  
«Sentència 106/2013  
Magistrada jutgessa: María del Pilar Marín Rojas.  
Demandants: Aquagest Levante.  
Lletrada: senyora González Carrión.  
Demandada: herència jacent de Blas Parra Fernández, declarada en rebel·lia processal.  
Classe i número de procediment: juí verbal 1143/2012-C.  
Objecte del procediment: reclamació d'una quantitat derivada d'impagament en contracte de subministrament.  
Elda, 12 de juliol de 2013  
Dispositiva  
Estime la demanda presentada per Aquagest Levante, SA, contra l'herència jacent de Blas Parra Fernández, i condemne la demandada a pagar a l'actora la suma de 1.172,50 euros, més l'interés legal des de la data de presentació de la demanda, tot això amb expressa imposició de costes al demandat.  
Notifiqueu esta resolució a les parts, i feu-los saber que en contra no s'hi pot interposar recurs.   
Incloeu l'original en el llibre de sentències, i deixeu una testimoniança de la resolució en les actuacions.  
Jutjant definitivament en primera instància, ho pronuncie, mane i firme.»  
  
I atés que el demandat, herència jacent de Blas Parra Fernández, es troba en parador desconegut, expedisc este edicte a fi que li valga de notificació de forma deguda.  
  
Elda, 10 d'octubre de 2013.- El secretari judicial: José Carlos Tomé Tamame.